AlexejDobrolubov/national_council_slovak_2010 huggingface dataset:
22. schôdza NR SR - 4.deň - A. dopoludnia
Dátum: 2024-10-25
Poslanec: Zahorčák, Viliam (SMER - SD)
Druh vystúpenia: Vystúpenie s faktickou poznámkou

76. Ďakujem pekne za slovo. Pani exministerka, keďže ste dosť veľkú pozornosť vo svojom vystúpení venovali svojej ľútosti, ktorej by som bol ochotný uveriť, ak by ste, pravda, dokázali vysvetliť dôvody a hlavne spôsob svojho vystúpenia zábavnej relácie Pumpa bezprostredne po tejto tragickej udalosti. A nehnevajte sa na mňa, nielen na mňa, ale aj na mnohých ľudí to pôsobilo, aj keď chcem veriť, že nie, že ste sa tomu priam tešili, takže aspoň dnešnou ľútosťou to skrat... trošku naprávať, ale predsa by som prosil to vysvetlenie.
22. schôdza NR SR - 4.deň - A. dopoludnia
Dátum: 2024-10-25
Poslanec: Zahorčák, Viliam (SMER - SD)
Druh vystúpenia: Vystúpenie s faktickou poznámkou

22. Ďakujem pekne za slovo. Vážený pán minister, okrem mnohého podstatného, čo ste vo svojom vystúpení uviedli, ste hovorili aj o tom, že za ministrovania pani Kolíkovej sa súdnych procesov alebo z procesov ako takých v trestnom konaní robili televízne šou. Povedali ste aj to, že vy to takto praktizovať nebudete. Ak by to bola len šou, tak to by bol ten lepší prípad. Horšie je to, že oni sa vo svojej praxi inšpirovali politickými procesmi z 50. rokov, pretože aj vtedy podobne ako za ministrovania pani Kolíkovej a praxe špeciálneho, špeciálnej prokuratúry najprv určil ten, koho treba stíhať, potom dostali politické zadanie a tie orgány to následne tak aj odstíhali, vyrobila sa tá spomínaná šou, vďaka ktorej sa sudcovia báli rozhodnúť ináč, ako bola politická objednávka, a preto aj dnes, keďže sú si vedomí, že tá ich spravodlivosť nezabrala, že tá ozajstná spravodlivosť skutočne ich dobehne, aj preto im ležíte v žalúdku, aj preto je dnes toto, čo tu zažívame. Ďakujem pekne. (Potlesk.)
20. schôdza NR SR - 1.deň - B. popoludní
Dátum: 2024-09-12
Poslanec: Zahorčák, Viliam (SMER - SD)
Druh vystúpenia: Vystúpenie s faktickou poznámkou

28. Ďakujem veľmi pekne za slovo. Dalo sa očakávať, pán poslanec Dubéci, že prídete s agresívnym útokom na opozíciu, aj keď vy ste to tak neprezentovali, alebo najlepšia obrana je útok. Takže my sme predpokladali, že čosi podobné začnete robiť. Ale chcem vás upozorniť, že pokiaľ aj chcete niečo takéto prezentovať, tak si treba naozaj v skutočnosti dôsledne naštudovať, neviem, kto vám tieto informácie dával. V prvom rade čo sa týka FIN.M.O.S-u, to je akciová spoločnosť, ktorej členmi sú mestá a obce. Ja som tam zastupoval ako primátor naše mesto Michalovce, čiže nebol som, nebola to moja súkromná firma. (Potlesk.) Čo sa týka zase nájmu pre moju manželku v čase, kedy sa o tom rozhodovalo, išlo o konkrétnu spoločnosť, ktorej ona nebola vôbec členom, konateľom, ničím. A táto spoločnosť získala nájomné priestory, o tom rozhodovalo v prvom rade príslušná komisia mestského zastupiteľstva, nakoniec mestské zastupiteľstvo, teda nie ja. Manželka sa stala nájomníčkou až neskôr, ale opäť so súhlasom zastupiteľstva a buďte si istý, že tej kritiky som si zlízol dosť. Ďakujem pekne.
23. schôdza NR SR - 3.deň - B. popoludní
Dátum: 2024-11-28
Poslanec: Žiga, Peter (SMER - SD)
Druh vystúpenia: Vystúpenie s faktickou poznámkou

77. Teraz nám ide trošku poprepadávať poradie. Pán Šipoš nie je v sále, prepadá mu poradie. Pán Sabo, nie je v sále. To isté, pani Stohlová, nevidím ju v sále, prepadá poradie. Pán Huliak, nie je v sále, prepadá poradie. Pani poslankyňa Nash, nech sa páči.
23. schôdza NR SR - 9.deň - A. dopoludnia
Dátum: 2024-12-06
Poslanec: Žiga, Peter (SMER - SD)
Druh vystúpenia: Vystúpenie v rozprave

35. Pán poslanec Matovič, máme termínovaný bod na 13. hodinu. Chcem sa opýtať, či ešte budete dlhšie, alebo urobíme to tak, že prerušíme vaše úvodné slovo a budete potom pokračovať, tak? Dobre. Takže prerušujem rokovanie o tomto bode programu v úvodnom slove pána navrhovateľa a teraz prejdeme na termínované body podľa odhlasovanej zmeny programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 131/2002 o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona je uverejnený ako tlač 503, spoločná správa výborov má tlač 503a. Prosím ministra školstva, aby vládny návrh zákona odôvodnil. (Rokovanie v druhom čítaní o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 503.)
39. schôdza NR SR - 14.deň - A. dopoludnia
Dátum: 2025-09-30
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem pekne za slovo. Kolegyňa Juríková, fakt výborné vystúpenie. Čo? A, dobre, pardon, (Smiech.) Jurík. No, nech sa, nech sa vrátim, každopádne, rozprávame tu o tom, že komu sa bude pomáhať. Tie, kde sa tie peniaze minú, ale treba vždy hovoriť ten, tú prvú časť príbehu, peniaze nerastú na stromoch, nedajú sa oberať, treba ich niekomu brať. A vlastne toto je ten princíp tej pomoci je tak plošný, že to je presne rovnaké na tej strane, že to všetci ľudia zaplatia a v podstate plus, mínus všetci ľudia dostanú. Len dva príklady. Na zdravotných odvodoch zaplatia ľudia o 360 miliónov viac všetci ľudia lebo zamestnanci, lebo živnostníci a napríklad, na zvýšení dépéháčky na tých potravinách je to 86 miliónov plánovaných, to je spolu 446 miliónov, energopomoc 435 vlastne všetkým zoberiem, všetkým dáme. Bodaj by to bolo len takto. Len tie ďalšie opatrenia komu sa berie, sú ešte za ďalšiu miliardu k tomu, hej. Takže o tomto to je, že vždy každú energopomoc zaplatia ľudia, preto ju treba dávať len tým, ktorí sú skutočne energeticky chudobní, a preto aj mne tam chýba presne to čo si povedala, že veď ten zákon o energopomoci nedefinuje vlastne energetickú chudobu, respektíve domácnosť, ktorá je v stave energetickej núdze, to, to by tam určite, určite, určite malo byť. No a ešte si skúsim len tak zafilozofovať, že či náhodou ten prílepok, ten pozmeňovák nebol vlastne na to, aby sa zamerala pozornosť inde a vlastne, že aby sa odchádzalo od témy, tak sa vlastne ešte pridal takýto fakt, že nezmyselný a nesúvisiaci prílepok. A prepáč, ešte raz. (Smiech.)
39. schôdza NR SR - 13.deň - B. popoludní
Dátum: 2025-09-29
Poslanec: Viskupič, Marián (SaS)
Druh vystúpenia: Vystúpenie v rozprave

Ďakujem pekne, pán predsedajúci. Kolegyne, kolegovia, v súlade s § 73 zákona o rokovacom poriadku som bol určený výborom za spravodajcu k uvedenému návrhu zákona. Predkladám informáciu k predloženému návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií a Ministerstva hospodárstva Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet a tiež ústavnoprávny výbor. Za gestorský výbor navrhujem výbor pre financie a rozpočet, zároveň odporúčam, aby výbory uvedený návrh zákona prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona. Ďakujem pekne.
39. schôdza NR SR - 13.deň - B. popoludní
Dátum: 2025-09-29
Poslanec: Viskupič, Marián (SaS)
Druh vystúpenia: Vystúpenie v rozprave

Ďakujem pekne za slovo. Vážený pán predseda, kolegyne, kolegovia, návrh poslancov Národnej rady Slovenskej republiky Vladimíry Marcinkovej, Vladimíra Ledeckého a Mariána Viskupiča na prijatie uznesenie Národnej rady Slovenskej republiky k ústavnému zákonu č. 493/2011 Z. z. o rozpočtovej zodpovednosti a povinnostiach z neho vyplývajúcich. Toto uznesenie predkladáme na rokovanie Národnej rady a vyzývame v ňom a žiadame vládu, aby si dôsledne a dôkladne plnila povinnosti, ktoré jej plynú z ústavného zákona č. 493/2011 o rozpočtovej zodpovednosti. Vláda si totiž dlhodobo tieto povinnosti neplní, respektíve, plní ich len formálne, čo vzhľadom k dôležitosti tohto zákona a vôbec k dôležitosti stavu verejných financií považujeme za neakceptovateľné. No a viac o tomto uznesení a dôvodoch jeho predloženia poviem v rozprave, do ktorej sa hlásim ako prvý. Ďakujem pekne, pán predseda. Skončil som.
39. schôdza NR SR - 13.deň - B. popoludní
Dátum: 2025-09-29
Poslanec: Viskupič, Marián (SaS)
Druh vystúpenia: Vystúpenie v rozprave

Ďakujem pekne za slovo, vážený pán predseda, kolegyne, kolegovia. Tak dovoľte mi k ďalšiemu návrhu zákona. Návrh zákona, ktorým sa mení a dopĺňa zákon číslo 595/2003 Z. z. o dani z príjmov v znení neskorších predpisov. Predkladám na rokovanie národnej rady teda spolu s mojimi kolegami z poslaneckého klubu Sloboda a Solidarita. Cieľom návrhu zákona je zásadne zjednodušenie daňového systému prostredníctvom zavedenia jednotnej základnej sadzby dane z príjmov vo výške 19 % pre fyzické osoby, ako aj pre právnické osoby. Tento krok predstavuje výrazné priblíženie sa k princípu takzvanej rovnej dane, ktorá v minulosti Slovensku priniesla hospodársky úspech a medzinárodné uznanie a skutočne že hospodársky rast., Myslím si že toľko na úvod a zvyšok alebo viac poviem v rozprave, do ktorej sa hlásim ako prvý. Ďakujem pekne.
39. schôdza NR SR - 13.deň - B. popoludní
Dátum: 2025-09-29
Poslanec: Viskupič, Marián (SaS)
Druh vystúpenia: Vystúpenie v rozprave

limitom, tak samozrejme nedajú sa spraviť veci medziročne, to je samozrejme jasné. Takže napríklad má sa tam za to, že ak vláda, ktorá v nejakom roku prekračuje ten horný limit, tak ak je predložený a schválený rozpočet, ktorý znižuje daňové zaťaženie o 0,2 % HDP za rok, tak jednoducho sa má za to, že vláda urobila maximum toho čo sa dá a teda je v súlade s týmto návrhom zákona. No a vlastne toto celé znamená, že aj z dnešnej situácie by sme sa mali postupným znižovaním daňovo odvodového zaťaženia dostávať do toho bezpečnejšieho pásma, so všetkými pozitívnymi efektami, ktoré by takého niečo prinieslo. Takže to je asi v skratke vlastne tento návrh zákona. Samozrejme nerobím si ilúzie o jeho podpore zo strany koalície, ale napriek tomu sa o túto podporu uchádzam, minimálne sa uchádzam o tom, aby ste sa fakt nad tým zamysleli a aby sme sa pozreli na to, pretože vo finále nech sme akokoľvek rozdelení, nech máme akékoľvek iné pohľady, iné názory, tá krajina Slovensko aj jeho občania tí sú pre nás proste všetci spoloční a je našou úlohou tu robiť, aby sa našim deťom a vnukom proste žilo lepšie. Toho by mal byť princíp toho o čo sa tu snažíme, aby sa tá situácia postupne, postupne zlepšovala. Samozrejme nie len v daňovom zaťažení, ale teda aj v ďalších parametroch kvality života no ale súčasťou toho skutočne sú aj tieto ekonomické parametre. A o to by sme sa tu mali snažiť. Ďakujem pekne za pozornosť.
15. schôdza NR SR - 10.deň - B. popoludní
Dátum: 2024-06-26
Poslanec: Zahorčák, Viliam (SMER - SD)
Druh vystúpenia: Vystúpenie s faktickou poznámkou

12. Ďakujem pekne za slovo. Vážený pán poslanec Spišiak, v prvom rade chcem povedať, že ma veľmi teší, že ste vyzdvihli schopnosti pána Tibora Gašpara, ako aj ste vyjadrili pochopenie pre tento náš stranícky návrh, to si naozaj cením. Ale hovorili ste aj dôvody, prečo teda by snáď nemal byť. A to ak by som zhrnul tak do jednej vety, že máte obavy z toho, že je obvinený, respektíve obžalovaný a povedali ste aj to, že my za to budeme niesť zodpovednosť. Tak sa pýtam, či máte na mysli zodpovednosť za to, že ho zvolíme, alebo zodpovednosť za niečo iné, čo snáď by mohlo nasledovať. Ak niečo iné, tak čo iné? A nebojím sa povedať, že opozícia v tomto smere je taká dvojtvárna. Kým u Tibora Gašpara vám prekáža to, že je obvinený, tak u, a teraz nehovorím o vás konkrétne, vy ste tu vtedy neboli, tak u bývalého špeciálneho prokurátora vám neprekážalo, že bol dokonca odsúdený, na to, aby do funkcie, do ktorej bol, bol zvolený. My Tiborovi Gašparovi veríme, veríme v jeho nevinu a preto veríme, že aj to, čo robíme, robíme správne.
15. schôdza NR SR - 10.deň - A. dopoludnia
Dátum: 2024-06-26
Poslanec: Zahorčák, Viliam (SMER - SD)
Druh vystúpenia: Vystúpenie s faktickou poznámkou

64. Ďakujem za slovo. Na rozdiel od takmer všetkých svojich predrečníkov ja som presvedčený o to, že dôvody na odvolanie tu sú, pretože, a opäť na rozdiel od pani kolegyni, ktorá je členkou nášho výboru, ja som presvedčený o tom, že dvakrát došlo k porušeniu a zneužitiu kompetencií predsedom výboru. V prvom prípade, keď nám nedal priestor na to, aby sme sa vôbec vyjadrili k prerokovanej téme, nedal nám možnosť hlasovať o prerokovanej téme. Jednoducho svojvoľne a opierajúc sa o tom, že on si to tak myslí, to prerokovanie prerušil, a alebo ukončil, to už presne nepamätám. A to isté v druhom prípade. Keďže sme si boli vedomí, že sa opiera o paragraf rokovacieho poriadku, resp. bod rokovacieho poriadku, ktorý by mu to umožňoval, tak sme zvolali výbor, na ktorom sme chceli práve rokovací poriadok zmeniť, čo nám ale pánom predsedom opäť bolo znemožnené. A tentokrát už naozaj surovo zneužil svoje kompetencie. Preto si myslím, že dôvod na jeho odvolanie je tu nespochybniteľný. Ďakujem.
15. schôdza NR SR - 10.deň - A. dopoludnia
Dátum: 2024-06-26
Poslanec: Zahorčák, Viliam (SMER - SD)
Druh vystúpenia: Vystúpenie s faktickou poznámkou

48. Pán kolega Pročko, vo svojom vystúpení ste okrem iného hovorili, že nechápete dôvody na odvolanie pána Šipoša z funkcie predsedu nášho výboru, lebo podľa vás neporušil žiadny zákon a len využil možnosti, ktoré umožňuje rokovací poriadok. Ja si dovolím s vami polemizovať. Bol som na tom výbore, aj na prvom, aj na druhom, kde došlo v prvom prípade naozaj k využitiu istého ustanovenia paragrafu, alebo teda bodu rokovacieho poriadku, kde sme pána poslanca, teda pána predsedu len upozornili na to, že by nebolo vhodné, aby toto používal ďalej. Ale súc poučení niektorými skutočnosťami, tak sme sa rozhodli zmeniť rokovací poriadok a príslušný bod sme chceli z rokovacieho poriadku vypustiť, čo nám pánom predsedom bolo znemožnené, pretože v rozprave alebo po otvorení rokovania výboru, po schválení programu, po otvorení aj bodu rokovania jednoducho prerušil, neprerušil, ukončil rokovanie výboru a to považujeme za zneužitie svojej funkcie, a preto je tu dnes návrh na jeho odvolanie. Povedali ste vo svojom vystúpení aj to, že dosť často je tu divadlo, áno, aj ja mám ten pocit, že je tu dosť často divadlo, ale tými hlavnými aktérmi nie sme my tu na tejto pravej strane pléna, ale skôr vy a niektorí osobitne. Ďakujem pekne.
15. schôdza NR SR - 4.deň - A. dopoludnia
Dátum: 2024-06-14
Poslanec: Zahorčák, Viliam (SMER - SD)
Druh vystúpenia: Vystúpenie s faktickou poznámkou

10. Ďakujem pekne za slovo. Pán kolega Hargaš, vy vo svojom vystúpení ste hovorili o tom, že ak rada zanikne, nebude sa mať kto zastať zamestnancov. Tak sa vás pýtam, ako sa rada zastala tých zamestnancov, ktorých odvolávala predchádzajúca vláda alebo predchádzajúce vlády, keď zrušili alebo umožnili, aby sa odvolali bez dôvodov. Nijako, pretože jednoducho tú kompetenciu stratila. A to platí doposiaľ.
15. schôdza NR SR - 4.deň - A. dopoludnia
Dátum: 2024-06-14
Poslanec: Zahorčák, Viliam (SMER - SD)
Druh vystúpenia: Vystúpenie s faktickou poznámkou

4. Ďakujem pekne za slovo, vážený pán predsedajúci. Ja v súvislosti na, s reakciou na pána poslanca Ledeckého chcem zopakovať to, čo som hovoril už včera aj tu v pléne, aj čo som hovoril pre médiá. Spôsob, ktorý sme použili, alebo teda konkrétne ja som použil, je zákonný, je v súlade s rokovacím poriadkom, k ničomu nevhodnému nedošlo. To, že toto nezaznelo na sociálnom výbore, že nikto sa detailnejšie Radou nezaoberal, za to ja nemôžem. Čo sa týka niektorých ďalších vecí, ktoré ste spomínali, teda ohrozenie európskych peňazí, opätovne tvrdím, že zriadenie Rady pre štátnu službu nebolo ani požiadavkou Európskej únie, Európskej komisie, ani naším záväzkom. Naším záväzkom bolo vytvoriť modernú fundovanú samosprávu. To sa podľa mňa darí a vytvorenie rady bolo jedným z nástrojov, ktorý sa ukázal ako už v tomto čase neefektívny jednak preto, že rada počas celej svojej činnosti podľa mňa nevykazovala tie známky, ktoré by ju oprávňovali naďalej fungovať, a bola neprimerane drahá. Sám ste potvrdili, že tu nesledujeme žiadny politický cieľ, pretože členom rady sú nominanti bývalej vlády, Ficovej vlády. Členmi vlády sú naši, alebo teda rady sú aj zástupcovia našich sociálnych partnerov. Jediným naším zámerom bolo ušetriť finančné prostriedky, pretože ako som už povedal, jej, činnosť tejto rady bola málo efektívna, rada bola bezzubá a neprimerane drahá. Ďakujem.
15. schôdza NR SR - 3.deň - A. dopoludnia
Dátum: 2024-06-13
Poslanec: Zahorčák, Viliam (SMER - SD)
Druh vystúpenia: Vystúpenie s faktickou poznámkou

60. Ďakujem pekne za slovo, vážený pán predsedajúci. Zareagujem na niektoré z podnetov pána poslanca Hargaša, ktoré zazneli v jeho vystúpení. Najprv k tomu spôsobu predloženia pozmeňujúceho návrhu. Je to legitímny legislatívny spôsob, takže nič sa neporušilo, to po prvé. Po druhé, naozaj tým hlavným zámerom je konsolidácia, ďalší príspevok z konsolidácie. Spomínali ste tu miliardy, ale miliardy sa skladajú z miliónov, milióny sa skladajú zo stotisícov a stotisíce zase z nižších súm. Takže treba naozaj hľadať tie možnosti, ktoré sa nájsť dajú a jednou z možností je naozaj aj to všetko, čo som to v konsolidačnom balíku uviedol, jednak sa, celý má okolo šesť miliónov, áno, pripúšťam, že toto, čo sa týka dozornej rady, je suma nižšia, ale sú to niekoľko stotisíc, ktoré podľa mňa takisto nie sú zanedbateľné. Pán poslanec Hargaš hovoril o akejsi nenahraditeľnosti rady. Tak keď spomeniem len niektoré z jej kompetencií, školenia a neviem, čo ste všetko spomínali, vytváranie etického kódexu a tak ďalej, tak toto je celkom ľahko možnosť nahradiť aj niekým iným, nejakou inou aktivitou, ktorá bude, dovolím si povedať, lacnejšia a ktorá aj dnes v našom systéme funguje. Spomínali ste potom ohrozenie eurofondov. No pokiaľ viem, v minulosti toto, toto bolo konzultované, či zrušiť, alebo nezrušiť túto dozornú radu v predchádzajúcom volebnom období, práve vaše ministerstvo argumentovalo tým, čo aj vy teraz, že by to mohlo ohroziť. Po mojej konzultácii s kompetentnými tvrdia, že nič také nehrozí, pretože my takýto záväzok nemáme, že musíme mať radu, nemáme ani to, že nás to ohrozí, ak ju zrušíme. Samozrejme, sú tam niektoré veci uvedené, ktoré ste spomínali. No ale tým ďalším podstatným faktom okrem teda toho šetrenia je aj výkonnosť a bezzubosť tejto rady, pretože ona... (Prerušenie vystúpenia časomerom.)
12. schôdza NR SR - 2.deň - B. popoludní
Dátum: 2024-04-17
Poslanec: Zahorčák, Viliam (SMER - SD)
Druh vystúpenia: Vystúpenie v rozprave

58. Vážený pán predsedajúci, vážené panie poslankyne, vážení páni poslanci, výbor pre verejnú správu a regionálny rozvoj ako gestorský výbor k vládnemu návrhu zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov, tlač 136, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov. Národná rada uznesením č. 133 z 15. februára 2024 pridelila predmetný návrh na prerokovanie týmto výborom: ústavnoprávnemu výboru a výboru pre verejnú správu a regionálny rozvoj. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určitej, určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol návrh zákona pridelený, zaujali k tomu následné stanoviská: ústavnoprávny výbor uznesením č. 60 z 11. apríla 2024 s návrhom zákona súhlasil a odporučil ho Národnej rade schváliť s pozmeňujúcim a doplňujúcim návrhom. Výbor pre verejnú správu a regionálny rozvoj uznesením č. 17 z 11. apríla 2024 s návrhom zákona súhlasil a odporučil ho Národnej rade schváliť s pozmeňujúcim a doplňujúcim návrhom. Z uznesení výborov Národnej rady uvedených pod bodom III spoločnej správy vyplynul jeden pozmeňujúci a doplňujúci návrh. Gestorský výbor odporúčal o návrhu výborov Národnej rady Slovenskej republiky, ktorý je uvedený v spoločnej správe, hlasovať takto: hlasovať o bode zo spoločnej správy s odporúčaním gestorského výboru schváliť. Gestorský výbor na základe stanovísk výborov k vládnemu návrhu zákona odporúča Národnej rade predmetný návrh zákona schváliť v znení schváleného pozmeňujúceho a doplňujúceho návrhu uvedeného v spoločnej správe. Spoločná správa výborov Národnej rady bola schválená uznesením gestorského výboru č. 22 dňa 16. apríla 2024. Týmto uznesením ma výbor zároveň poveril za spoločného spravodajcu, aby som na schôdzi Národnej rady pri jej prerokovaní o predmetnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady v znení neskorších predpisov. Ďakujem, skončil som.
12. schôdza NR SR - 2.deň - A. dopoludnia
Dátum: 2024-04-17
Poslanec: Zahorčák, Viliam (SMER - SD)
Druh vystúpenia: Vystúpenie v rozprave

Ďakujem pekne za slovo, pán podpredseda, vážený pán kolega Valášek, veľmi ma teší, že v úvode tohto vystúpenia ste vyzdvihli aj pozitíva na tejto vláde. Dá sa povedať, za tri mesiace jej pôsobenia, ale väčšinu roka vládla vaša vláda, teda vláda premiéra Ódora, ktorý ako vieme je váš nominant a mňa by zaujímalo, čo pozitívne by ste vyzdvihli na ich činnosti, čo oni také veľké získali pre Slovensko, i vďaka možno tej konzumácii piva a hranolčekov, ktoré ste spomínali. A zaujímalo by ma tiež, či naozaj považujete servilnosť voči mocným za to, čo by sme mali robiť a súhlasiť aj s ich niekedy nelogickými a zlými krokmi. Ďakujem.
12. schôdza NR SR - 2.deň - A. dopoludnia
Dátum: 2024-04-17
Poslanec: Zahorčák, Viliam (SMER - SD)
Druh vystúpenia: Vystúpenie s faktickou poznámkou

14. Ďakujem pekne za slovo, pán podpredseda. Vážený pán kolega Valášek, veľmi ma teší, že v úvode svojho vystúpenia ste vyzdvihli aj pozitíva na tejto vláde, dá sa povedať za tri mesiace jej pôsobenia, ale väčšinu roka vládla vaša vláda, teda vláda premiéra Ódora, ktorý, ako vieme, je váš nominant. A mňa by zaujímalo, čo pozitívne by ste vyzdvihli na ich činnosti, čo oni také veľké získali pre Slovensko, i vďaka možno tej konzumácii piva a hranolčekov, ktoré ste spomínali. A zaujímalo by ma aj tiež, že či naozaj považujete servilnosť voči mocným za to, čo by sme mali robiť a súhlasiť aj s ich niekedy nelogickými a zlými krokmi. Ďakujem.
6. schôdza NR SR - 16. deň - A. dopoludnia
Dátum: 2024-01-12
Poslanec: Zahorčák, Viliam (SMER - SD)
Druh vystúpenia: Vystúpenie s faktickou poznámkou

8. Ďakujem za slovo, vážený pán predsedajúci. Vážené kolegyne, kolegovia, potvrdzujem len slová pána spravodajcu, pána poslanca Malatinca, ktorými informoval o dianí na našom výbore včera a predtým. Naozaj správanie pána predsedu a jeho výklad právnych noriem asi v histórii parlamentu nemá obdobu a predpokladám, že aj toto jeho svojvoľné konanie a zneužitie jeho právomoci bude mať minimálne tuná v parlamente nejakú svoju dohru. Chcem zároveň povedať, že všetko podstatné, čo som chcel povedať vo svojom vystúpení, povedal pán poslanec Malatinec, preto sa svojho vystúpenia v rozprave vzdávam a prosím, aby som bol vyškrtnutý. Ďakujem.